Schoonraad se individuele beloning was nie ’n verrassing nie. Die Maties-kaptein het soos ’n poppemeester deurentyd sy span se aanvallende en verdedigingslyne beheer. Dit het egter nie beteken Schoonraad het gestaan en kyk hoe sy manne die instruksies uitvoer nie. Inteendeel. Schoonraad was die enigste Matie wat nie ’n drie in die toernooi gedruk het nie en dit sê dalk die meeste van die tipe speler wat hy vir sy span was.